laion/Wikipedia-Exotic huggingface dataset:
גידולי היסוד הנאוליתיים

גידולי היסוד הנאוליתיים (מכונים לעיתים "המבויתים הראשונים") הם שמונה זנים של צמחים שבויתו בתקופה הנאוליתית, החל מכ-11,500 שנים לפני זמננו, על ידי החקלאים הראשונים באזור הסהר הפורה. גידולים אלה מהווים את הבסיס לחקלאות במזרח התיכון, צפון אפריקה, הודו, פרס ואירופה. היבולים מונים שלושה מיני דגנים, ארבעה מיני קטניות ואת הפשתן, והם מיני הצמחים הראשונים שבויתו בעולם, כפי שסוברים החוקרים כיום. דגנים חיטה חד גרגרית חיטה דו גרגרית (כוסמת) שעורה דו טורית קטניות עדשים אפונה חמצה (חומוס) בקית הכרשינה אחר פשתן המהפכה הנאוליתית קטניות בארץ ישראל בתקופת הברזל אבי גופר ושחל עבו, ביות הצמחים וראשית החקלאות במזרח הקרוב. הוצאת רסלינג, 2016. Zohary, Daniel; Hopf, Maria; Weiss, Ehud (2012). Domestication of Plants in the Old World: The Origin and Spread of Domesticated Plants in Southwest Asia, Europe, and the Mediterranean Basin. Fourth edition. Oxford University Press.
פיליברטו הראשון, דוכס סבויה

פיליברטו הראשון, דוכס סבויה (באיטלקית: Filiberto I. di Savoia; ‏17 באוגוסט 1465 – 22 בספטמבר 1482), היה דוכס סבויה בין השנים 1472–1482. פיליברטו נולד ב-17 באוגוסט 1465 בשיאמברי, לאמדאו התשיעי, דוכס סבויה וליולנד מוולואה, בתם של שארל השביעי, מלך צרפת ומארי מאנז'ו. בשנת 1472 מת אביו אמדאו התשיעי, דוכס סבויה, ופיליברטו עלה לשלטון במקומו. מכיוון שהיה קטין, שלטה אמו כעוצרת עד לבגרותו. בשנת 1476 התחתן פיליברטו עם בת דודתו ביאנקה מריה ספורצה, בתם של גלאצו מריה ספורצה, דוכס מילאנו ובונה מסבויה, אך לא היו להם ילדים. ב-22 בספטמבר 1482 מת פיליברטו בליון, ואחיו קרלו הראשון, דוכס סבויה עלה לשלטון במקומו. מדיה וקבצים בנושא פיליברטו הראשון, דוכס סבויה בוויקישיתוף
זאב נהרות מוסקי

זאב נהרות מוסקי (שם מדעי: Esox masquinongy) הוא דג טורף ממשפחת זאבי נהרות שבסדרת זאבי נהר המצוי במקור מים מתוקים באמריקה הצפונית. זהו המין הגדול ביותר בסדרה ואורכו מגיע ל-71-122 ס"מ ולמשקל 6.8-6.3 ק"ג אך נמצאו פרטים שהגיעו לאורך 1.8 מ' ולמשקל 32 ק"ג. זאב הנהרות הוא יצור מוארך בעל לסת גדולה המכילה שיניים חדות. הלסת נעולה בשרירים חזקים ומהרגע שהיא ננעלת היא נאחזת בקורבן כמו תנין. הזנב שרירי מאוד ועוזר להאיץ קדימה וישנם 3 זוגות סנפירים גדולים. הדג מוסווה ביותר בין צמחי המי וצבעו כצבע העלים. הדג מצוי בנהרות ובאגמים ברחבי אמריקה הצפונית ממישיגן, צפון ויסקונסין וצפון מינסוטה ולדרום קנדה וכן בימות הגדולות ובנהר סנט לורנס וכן בעמק המיסיסיפי ובטנסי אוכלוסיות נוספות נמצאות בכמה נהרות קטנים. זהו דג טורף האורב לטרפו בשולי האגמים והנהרות, שם ישנה צמחייה מיימית עשירה. הוא מחכה לטרף לא זהיר שיגיע למטרים ספורים ממנו ותוקף במהירות עם פה פעור. הוא ניזון מכל יצור קטן ממנו כולל דגים אחרים, סרטני נהרות, דו-חיים, נחשים, עופות מים כמו ברווזים ויונקים קטנים. הוא לא יהסס לתקוף גם זאבי נהרות קטנים יותר. הוא מתרבה בסוף האביב, אז הוא מחפש טריטוריה בקרקעית האגם המכוסה בצמחייה ומושך נקבה. זאב הנהרות מפרה את הביצים בלילה והביצים נדבקים לסלעים בתחתית האגם. רוב הביצים נטרפות על ידי דגים או סרטני נהר וטורפים נוספים אך השאר בוקעים כעבור שבועיים וניזונים רק מפלנקטון אך גדלים במהירות ויכולים במהרה לצוד דגים קטנים. עד לסוף נובמבר הצעירים יגיעו לאורך 30 ס"מ. מדיה וקבצים בנושא זאב נהרות מוסקי בוויקישיתוף זאב נהרות מוסקי, באתר ITIS (באנגלית) זאב נהרות מוסקי, באתר NCBI (באנגלית) זאב נהרות מוסקי, באתר Animal Diversity Web (באנגלית) זאב נהרות מוסקי, באתר האנציקלופדיה של החיים (באנגלית) זאב נהרות מוסקי, באתר FishBase (באנגלית) זאב נהרות מוסקי, באתר GBIF (באנגלית) זאב נהרות מוסקי, באתר אנציקלופדיה בריטניקה (באנגלית) זאב נהרות מוסקי באתר הרשימה האדומה של IUCN
פרסי בחירת הנוער 2017

טקס פרסי בחירת הנוער 2017 התקיים ב-13 באוגוסט 2017. הפרס מציין את הישגי השנה בתחום המוזיקה, הקולנוע, הטלוויזיה, הספורט, האופנה, הקומדיה והאינטרנט, ומוכרע על ידי צופים בגילאי 13–19 מרחבי העולם באמצעות אתרי מדיה חברתית שונים. במקביל לטקס נערך פסטיבל מוזיקה בשם Teen Fest בהנחייתו של אושיית היוטיוב ג'ייק פול אשר הוזרם בלעדית באתר יוטיוב וארך שלוש שעות. במהלך הטקס מספר ידוענים, ביניהם ונסה הדג'נס, זנדאיה ולורן ג'אורגוי שהתייחסו לעצרת האיחוד של הימין האמריקאי על מנת לעודד צעירים להרים את קולם נגד שנאה ואלימות. לואי טומלינסון — Back to You (עם ביבי רקסה) קלין בנדיט — Rockabye ו-Symphony (עם זארה לארסון) התאומים דולן לוסי הייל ג'אנל פאריש כריס פראט טיילר פוזי יארה שהידי Fifth Harmony האדסון יאנג לוגאן פול אנתוני אנדרסון צוות השחקנים של ריברדייל הגל הראשון של מועמדויות הוכרז ב-19 ביוני 2017. הגל השני הוכרז ב-12 ביולי 2017. פרסי בחירת הנוער 2017, במסד הנתונים הקולנועיים IMDb (באנגלית) הנוער האמריקאי קבע: גל גדות שחקנית האקשן של השנה, באתר וואלה, 14 באוגוסט 2017 תומר כרמלי, כבוד: מיילי סיירוס תקבל פרס מפעל חיים, באתר פרוגי, ‏8 באוגוסט 2017
פטריק בלדי

פטריק בשיר בלדי (באנגלית: Patrick Bashir Baladi; ב-25 בדצמבר 1971) הוא שחקן אנגלי. הוא מוכר בעיקר מהופעתו בתפקיד ניל גודווין בסיטקום של ה-BBC "המשרד", בדמות מייקל ג'קסון בסדרת הדרמה "סטלה" של Sky 1, ובסדרת המתח "מרצ'לה" של רשת ITV. בלדי נולד בסוטון קולדפילד שבווריקשייר. אביו הוא גינקולוג ומיילד מלוב, ואמו היא מיילדת. יש לו אח ניק, ושלוש אחיות שרה, שרלוט ובונג'י. הוא למד בסטוניהרסט קולג', והיה הראשון שזכה בפרס צ'ארלס לוטון על הופעותיו במחזמר "יוסף וכתונת הפסים המשגעת" (בתפקיד פרעה) ובמחזה "אמדאוס" (בתפקיד מוצרט). אחרי סיום הלימודים בקולג' למד משחק ב- Central School of Speech and Drama. בלדי ידוע מגילום דמותו של ניל גודווין, יריבו נעים ההליכות של דייוויד ברנט, בסדרת המוקומנטריה של ה-BBC "המשרד". הוא הופיע בעונה השנייה של הסדרה ובפרק ספיישל חג המולד. בנוסף לסדרה "המשרד" השתתף בלדי במגוון סרטים ותוכניות טלוויזיה בהן "Kidnap and Ransom" בתפקיד פיליפ שאפר, "Alpha Male", "ברידג'ט ג'ונס: עובדות החיים", "Beyond the Pole", בדרמה הרפואית "Bodies", בעיבוד לרומן "Lady Audley's Secret", בדרמה הקומית "Grafters", בסדרה "עדות אילמת", בסרט "The International", בסדרות הדרמה "Party Animals" ו"מאהבות", בפרק בסיטקום "כבוד הכומר", בדרמה הקומית "עור רגיש", בסדרה "Privates" והחל מהעונה השלישית בסדרה "סטלה". ב-2007 גילם בלדי את דמותו של דודי אל-פיאד בסרט הדוקו-דרמה "Diana: Last Days of a Princess". ב-2008 שיחק בתפקיד קטן בקומדיה הרומנטית "הזדמנות אחרונה לאהבה" לצדה של אמה תומפסון. בתיאטרון שיחק בלדי בהפקות רבות של הלהקה השייקספירית המלכותית כגון "המלט" ו"מהומה רבה על לא דבר". הוא כיכב בסדרה הקומית "גיבורי-על מובטלים" בתפקיד אקסלסור. ב-9 בינואר 2007 התחתן בלדי בסנט לוסיה עם ג'מה ווקר, שהייתה חברתו זמן רב. ב-3 במרץ 2007 נולדה בתם אווה. הוא חבר בלהקת "Grow Up" יחד עם קית' אלן. פטריק בלדי, במסד הנתונים הקולנועיים IMDb (באנגלית) פטריק בלדי, באתר AllMovie (באנגלית) פטריק בלדי, במסד הנתונים הקולנועיים KinoPoisk (ברוסית) פטריק בלדי, באתר MusicBrainz (באנגלית) Jones, Alison (2009) "Patrick Baladi goes from The Office to Hollywood", Birmingham Post, 3 June 2009; "High Profile Alumni | The Royal Central School of Speech and Drama". www.cssd.ac.uk (באנגלית). נבדק ב-2017-02-06. Paton, Maureen (2009) "In a taxi with... Actor (and David Brent's nemesis) Patrick Baladi", Daily Mail, 14 February 2009 Jarvis, Alice-Azania (2011) "Last Night's TV: Kidnap and Ransom/ITV1 Hugh's Big Fish Fight/Channel 4 Michel Roux's Service/BBC2", The Independent, 14 January 2011 French, Philip (2006) "Alpha Male", The Observer, 13 August 2006, retrieved 2011-01-29 The Office-Actors: Patrick Baladi", BBC, retrieved 2011-01-29 Green, Toby (2007) "The 5-minute Interview: Patrick Baladi, Actor", The Independent, 18 December 2007, retrieved 2011-01-29
עונת 1963/1964 בסרייה א'

עונת 1963/1964 בסרייה א' הייתה העונה ה-62 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1963 והסתיימו ב-31 במאי 1964. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. מסינה, בארי ולאציו היו הקבוצות שעלו מהליגה השנייה. בולוניה זכתה באליפות בפעם השביעית בתולדות המועדון. בסיום העונה לליגת משנה ירדו ספא"ל, בארי ומודנה (לאחר משחקי השרדות עם קבוצה שזכתה באותו מספר נקודות בסוף העונה). במקום הקבוצות שירדו לסרייה א' העפילו וארזה, קליארי ופוג'ה. הרלד נילסן (דנמרק דנמרק) מבולוניה כבש 22 שערים וזכה בתואר מלך השערים. זאת בפעם השנייה ברציפות. מדיה וקבצים בנושא עונת 1963/1964 בסרייה א' בוויקישיתוף נתונים מאתר rsssf
קורנליה קינה

קורנליה קינה (בלטינית: Cornelia Cinna;‏ 94 לפנה"ס – 69 לפנה"ס) הייתה אשתו של יוליוס קיסר ואם בתו היחידה מנישואים, יוליה. קורנליה הייתה בתו של לוקיוס קורנליוס קינה. קורנליה הייתה בתם של אניה ושל לוקיוס קורנליוס קינה, מנהיג רומי שהיה קונסול בשנת 87 לפנה"ס. קינה, בן למשפחת פטריקים מכובדת, הוא היה בן בריתו של גאיוס מריוס בעת מלחמת האזרחים. אחיה של קורנליה היה טריבון בשנת 44 לפנה"ס, ואחותה נישאה לדומיטיוס אהנובארוס (קונסול 96 לפנה"ס) שהיה אחד מתומכי סיעת אביה ונהרג בצפון אפריקה בשנת 81 לפנה"ס. בשנת 84 לפנה"ס נישאה קורנליה ליוליוס קיסר. לפי חלק מהמקורות הייתה קורנליה אשתו הראשונה ולפי מקורות אחרים היה קיסר נשוי או לפחות מאורס לאחרת אותה עזב כדי להינשא לקורנליה. קורנליה ילדה לקיסר את בתו יוליה, בתו החוקית הביולוגית היחידה. במשך 16 שנים ניהלה קורנליה את ביתו של קיסר בסוּבּוּרה (Suburra). לאחר עלייתו של לוקיוס קורנליוס סולה, השתלטותו על רומא והפיכתו לדיקטטור, הוא ציווה על קיסר להתגרש מאשתו, בשל היותה בתו של קינה, ולגרשה. סולה וגאיוס מריוס, שקינה היה בן בריתו, ניצבו משני עברי המתרס בעת מלחמת האזרחים וסולה ניקה את רומא מתנגדיו לאחר השתלטותו על העיר. קיסר סירב לכך, הוא עזב את תפקיד הפלאמן דיאליס (Flamen Dialis), תפקיד דתי ככהן יופיטר, אותו מילא באותו הזמן, אך סירב לגרש את אשתו, אף על פי שצעד כזה היה מתקבל יפה בעיני הרשויות ומונע את רדיפתו של קיסר על ידי אנשי סולה. קורנליה נפטרה בשנת 69 לפנה"ס, שנת בחירתו של קיסר לקוואיסטור. לאחר מותה של קורנליה נשא יוליוס קיסר הספד לה והספד נוסף לדודתו, אלמנתו של מריוס, שמתה גם היא באותה השנה. נראה שנאום ההספד לדודתו, המבוגרת יותר, ניתן במטרה לחזק את הקשר בין מריוס וקיסר. עם זאת, עצם נשיאת ההספד לקורנליה מפתיעה, שכן ברומא העתיקה לא היה נהוג להספיד נשים צעירות לאחר מותן. צבי יעבץ, יוליוס קיסר: תהפוכותיה של כריזמה, תל אביב: דביר, 1992. עמ 40–43 Gelzer Matthias, Caesar: politician and stateman, Basil Blackwell:oxford, 1968. p 335 Lovano Michael, The age of Cinna: crucible of late republican Rome, Franz Steiner Verlag Stuttgart, 2002. pp 10-26 Monroe E. Deutsch, The women of Caesar's family, The classical Jornal, vol 13, pp 502-514, 1918. (pp 505-507) Moles John, The attacks on L. Cornelius Cinna, Praetor in 44 B.C, Reinisches museum fur philologie, neue floge, 130 BD, H.2, pp 124-128, 1987. (p 124) מדיה וקבצים בנושא קורנליה קינה בוויקישיתוף Deutsch Monroe E, The woman of Caesar's family, The classical Jornal Vol 13, 1918, עמ' 502-514 Michael Lovano, The age of Cinna: Crucible of late Republican Rome, Franz Steiner Velrlag Stuttgart, 2002 John Moles, The attacks on L. Cornelius Cinna, praetor in 44 B.C, Rheinisches Museum für Philologie 130:2, 1987, עמ' 124-128 Michael Lovano, The age of Cinna: crucible of late republican Rome, Franz Steiner Verlag Stuttgart, 2002. p26 Matthias Gelzer, Caesar: politican and stateman, oxford, 1968. p 335 יעבץ, צבי, יוליוס קיסר: תהפוכותיה של כריזמה, דביר, 1992 עמ' 41 Matthias Gelzer, Caesar: politician and atateman, oxford, 1968. p335 צבי יעבץ, יוליוס קיסר: תהפוכותיה של כריזמה, דביר, 1992, עמ' 43
אווז ורוד-רגל

אווז וְרוֹד-רגל (שם מדעי: Anser brachyrhynchus) הוא מין של אווז ממשפחת הברווזיים הנפוץ בעיקר בצפון ומערב אירופה. אורכו של האווז 60–75 ס"מ, מוטת כנפיו 135–170 ס"מ ומשקלו 1.8-3.4 ק"ג. הוא בעל נוצות אפורות, מקור ורוד ורגליים ורודות עם קרומי שחייה. הבטן לבנה והכנפיים מפוספסות בלבן. הזנב קצר. זו אחד מהקטנים שבאווזים. האווז מצוי בעיקר בצפון אירופה באיסלנד, גרינלנד וסבאלברד. בחורף האווז נודד דרומה לבריטניה, הולנד ומערב דנמרק שם חמים יותר. האווז מצוי בערבות עשבים וכרי מרעה וניזון בעיקר מעשבים וצמחי טונדרה הגדלים ביבשה ובמים. הוא ניזון גם מגידולים כמו לפתית, סלק סוכר או תפוח אדמה. האווזים נודדים יחדיו בלהקות וקוראים אחד לשני בקול. מדיה וקבצים בנושא אווז ורוד-רגל בוויקישיתוף אווז ורוד-רגל, באתר ITIS (באנגלית) אווז ורוד-רגל, באתר NCBI (באנגלית) אווז ורוד-רגל, באתר Animal Diversity Web (באנגלית) אווז ורוד-רגל, באתר האנציקלופדיה של החיים (באנגלית) אווז ורוד-רגל, באתר Internet Bird Collection (באנגלית) אווז ורוד-רגל, באתר GBIF (באנגלית) אווז ורוד-רגל באתר הרשימה האדומה של IUCN
בית לזמר העברי

בית לזמר העברי הוא פרויקט שנוהל על ידי מחלקת המוזיקה של הספרייה הלאומית. הפרויקט מתעד ומשמר כל חומר הקשור לזמר עברי ומציע אותו לציבור הרחב. בפרויקט זה ארכיון הצליל הגדול ביותר בעולם בתחום ההקלטות האתנוגרפיות והמסחריות של מוזיקה יהודית וישראלית. בין החומרים הנמצאים בארכיון ניתן למנות ספרים, פריטי תווים והקלטות אודיו ווידאו, בהן גם הקלטות שהופקו בידי חוקרים ומוזיקאים מראשית המאה ה-20 ואילך, וכן הקלטות נדירות של תחנת הרדיו הציבורית "קול ישראל" בהיקף של רבבות שעות. חומרי הפרויקט כוללים גם ארכיונים בתחום המוזיקה של מלחינים מרכזיים בתחום המוזיקה היהודית והישראלית, בהם סשה ארגוב, משה וילנסקי, דובי זלצר, נעמי שמר ומרדכי סתר. בפרויקט ישנם למעלה משלושים אלף שעות הקלטה שעברו תהליך דיגיטציה. על פי הספרייה הלאומית, "מטרת מיזם זה היא הנגשת השפע המוזיקלי של המחלקה לכלל הציבור, תוך חיבור בין חומרים מוקלטים לבין הארכיונים הקיימים בספרייה". האתר נסגר ביולי 2022 ובמקומו נפתח האתר "מוזיקה ישראלית". אתר האינטרנט הרשמי של בית לזמר העברי הספרייה הלאומית - בית לזמר העברי, באתר הקטלוג החינוכי של משרד החינוך קובי פינקלר, "בית לזמר העברי", באתר ערוץ 7, 22 במאי 2017 סשה ארגוב, באוסף המוזיקה הישראלית, אדם משה וילנסקי, באוסף המוזיקה הישראלית, אדם דובי זלצר, באוסף המוזיקה הישראלית, אדם נעמי שמר, באוסף המוזיקה הישראלית, אדם מרדכי סתר, באוסף המוזיקה הישראלית, אדם בית לזמר העברי, באתר הספרייה הלאומית ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
עונת 1964/1965 בסרייה א'

עונת 1964/1965 בסרייה א' הייתה העונה ה-63 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1964 והסתיימו ב-6 ביוני 1965. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. וארזה, קליארי ופוג'ה היו הקבוצות שעלו מהליגה השנייה. אינטר זכתה באליפות בפעם התשיעית בתולדות המועדון. בסיום העונה לליגת משנה ירדו גנואה, מסינה ומנטובה. במקום הקבוצות שירדו לסרייה א' העפילו ברשה, נאפולי וספא"ל. סנדרו מאצולה אינטר ואלברטו אורלנדו רומא כבשו 17 שערים וזכו בתואר מלך השערים. מדיה וקבצים בנושא עונת 1964/1965 בסרייה א' בוויקישיתוף נתונים מאתר rsssf
OWASP

OWASP (ראשי תיבות באנגלית של: Open Web Application Security Project) היא קהילה מקוונת אשר יוצרת מאמרים, מתודולוגיות, תיעוד, כלים וטכנולוגיות, זמינים באופן חופשי, בתחום של אבטחת יישומי אינטרנט. OWASP מקיימת כנסים שנתיים בינלאומיים במדינות רבות, כולל ישראל. בכנסים משתתפים באופן מסורתי תעשיות ביטחוניות שונות. OWASP נוסדה ב-9 בספטמבר 2001 על ידי מארק קוּרפֵיי. ג'ף וויליאמס, שימש בהתנדבות כיושב ראש של OWASP מסוף 2003 עד ספטמבר 2011. יושב הראש כיום הוא טוביאס גונדרום וכסגן משמש ג'וש סוֹקוֹל. קרן OWASP (באנגלית The OWASP Foundation), ארגון ללא כוונות רווח 501(c)(3) (בארצות הברית), שנוסדה בשנת 2004, תומכת בפעילות התשתיות והפרויקטים. מאז 2011 OWASP היא גם ארגון רשום ללא כוונות רווח בבלגיה תחית השם OWASP Europe VZW. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. OWASP קיבלה את פרס SC Magazine Editors Choice award לשנת 2014. OWASP ZAP מדיה וקבצים בנושא OWASP בוויקישיתוף אתר האינטרנט הרשמי של OWASP (באנגלית) אתר האינטרנט הרשמי של OWASP OWASP, ברשת החברתית פייסבוק OWASP, ברשת החברתית אקס (טוויטר) OWASP, ברשת החברתית LinkedIn OWASP, סרטונים בערוץ היוטיוב האתר הרשמי של חברת OWASP (באנגלית) עמוד התוכנה באתר חברת OWASP (באנגלית) "OWASP top 10 vulnerabilities". developerWorks. IBM. 20 באפריל 2015. נבדק ב-28 בנובמבר 2015. {{cite web}}: (עזרה) Curphey, Mark. "The Start of OWASP – A True Story - SourceClear". SRC:CLR. אורכב מ-המקור ב-2014-07-14. נבדק ב-2014-07-17. Board. "SC Magazine Awards 2014" (PDF). Media.scmagazine.com. אורכב מ-המקור (PDF) ב-2014-09-22. נבדק ב-3 בנובמבר 2014. {{cite web}}: (עזרה) "Winners | SC Magazine Awards". Awards.scmagazine.com. אורכב מ-המקור ב-20 באוגוסט 2014. נבדק ב-2014-07-17. {{cite web}}: (עזרה)
קרלו הראשון, דוכס סבויה

קרלו הראשון, דוכס סבויה (באיטלקית: Carlo I. di Savoia; ‏29 במרץ 1468 – 13 במרץ 1490), היה דוכס סבויה בין השנים 1482–1490. קרלו נולד ב-29 במרץ 1468 בקארינינו, לאמדאו התשיעי, דוכס סבויה וליולנד מוולואה, בתם של שארל השביעי, מלך צרפת ומארי מאנז'ו. בשנת 1472 מת אביו אמדאו התשיעי, דוכס סבויה, ואחיו פיליברטו הראשון, דוכס סבויה עלה לשלטון במקומו. בשנת 1482 מת פיליברטו ללא ילדים, וקרלו עלה לשלטון במקומו. בשנת 1485 ויתרה שארלוט מקפריסין, שהייתה בת דודתו של אביו ואשתו של דודו לואיג'י, רוזן ז'נבה, על תאריה ועל טענתה לכתר ממלכת קפריסין לטובת קרלו. בשנת 1487 נלחם קרלו נגד לודוביקו השני, מרקיז סאלוצו והביס אותו, ולמשך תקופה קצרה הייתה מרקיזות סאלוצו כפופה לבית סבויה. ב-13 במרץ 1490 מת קרלו בפינרולו, ובנו קרלו השני, דוכס סבויה עלה לשלטון במקומו. בשנת 1483 התחתן קרלו עם ביאנקה ממונטפראט, בתם של גוליילמו השמיני, מרקיז מונטפראט ואליזבטה ספורצה, ממנה נולדו לו שני ילדים: יולנדה לואיזה מסבויה (1487–1499), התחתנה עם פיליברטו השני, דוכס סבויה קרלו השני, דוכס סבויה (1489–1496) מדיה וקבצים בנושא קרלו הראשון, דוכס סבויה בוויקישיתוף
קרלו השני, דוכס סבויה

קרלו השני, דוכס סבויה (באיטלקית: Carlo II. di Savoia; ‏23 ביוני 1489 – 16 באפריל 1496), היה דוכס סבויה בין השנים 1490–1496. קרלו נולד ב-23 ביוני 1489 בטורינו, לקרלו הראשון, דוכס סבויה ולביאנקה ממונטפראט, בתם של גוליילמו השמיני, מרקיז מונטפראט ואליזבטה ספורצה. בשנת 1490 מת אביו קרלו הראשון, דוכס סבויה, וקרלו עלה לשלטון במקומו. אולם מכיוון שהיה קטין, שלטה אמו ביאנקה ממונטפראט כעוצרת. במהלך שלטונו נתנה אמו לשארל השמיני, מלך צרפת מעבר חופשי בדוכסות, במהלך פלישתו לאיטליה וכיבוש ממלכת נאפולי. ב-16 באפריל 1496 מת קרלו במונקאליירי, ודוד אביו פיליפו השני, דוכס סבויה עלה לשלטון במקומו. אולם את טענות הירושה שהיו לו לכתר ממלכת קפריסין, ירשה אחותו יולנדה לואיזה מסבויה. מדיה וקבצים בנושא קרלו השני, דוכס סבויה בוויקישיתוף
קרלו השני

האם התכוונתם ל... קרלו השני, דוכס סבויה קרלו השני, דוכס פארמה קרלו אמנואלה השני, דוכס סבויה
שארל הראשון

האם התכוונתם ל... שארל הראשון, דוכס אורליאן שארל הראשון, דוכס בורגונדיה שארל הראשון, מלך נאפולי וסיציליה שארל הראשון, קרדינל דה בורבון קרל הראשון
וימפל (יחידה)

יחידת וימפל (רוסית: Спецгруппа Вымпел) היא יחידת עילית רוסית (ספצנאז) חשאית ללוחמה בטרור שעוסקת בלוחמה בטרור, טיפול במצבי בני ערובה רגישים ותגובה להשתלטויות עוינות על מתקני המדינה. היחידה הוקמה ב-19 באוגוסט 1981 על פי צו פנימי של יו"ר הקג"ב יורי אנדרופוב וראש מינהל 1 בקג"ב, יורי דרוזדוב. היחידה נטלה חלק במבצעים של הקג"ב במלחמת אפגניסטן. עם פירוק ברית המועצות היחידה הוכפפה למינהל האבטחה הראשי ועד 1993 עסקה באבטחת הנשיא. בשנת 1994 הוחלט להעביר את היחידה לאחריות משרד הפנים והיא נקראה יחידת "וגה" (Отряд "Вега" МВД России) ועסקה בלוחמה בפשע מאורגן וסיוע למשטרה במלחמה בפשע. בתקופת מלחמת צ'צ'ניה השנייה הוחלט להעביר את היחידה לשירות הביטחון הפדרלי והיא פעלה במבצעים ללוחמה בטרור כחלק מהמרכז למבצעים מיוחדים של הארגון. התערבות במשבר בני הערובה בבית הספר בבסלאן, במהלכו נהרגו 380 איש בהסתערות של לוחמי היחידה על מבנה שבו שהו 1,100 בני ערובה. אוואלד קוזלוב (1981 - 1985) ולדימיר חמלב (1985 - 1991) בוריס בסקוב (1991 - 1992) דמיטרי גראסימוב (1992 - 1994) ולרי קרוגלוב מדיה וקבצים בנושא וימפל בוויקישיתוף תלם יהב, ‏היחידות הכי סודיות בעולם, באתר ‏מאקו‏, 30 ביוני 2011 יוסי מלמן, סיכום העשור | הכישלון הרוסי במלחמה בטרור, באתר הארץ, 25 בדצמבר 2009
פיליפו השני, דוכס סבויה

פיליפו השני, דוכס סבויה (באיטלקית: Filippo II. di Savoia; ‏5 בפברואר 1438 – 7 בנובמבר 1497), היה דוכס סבויה מ-1496 ועד מותו ב-1497. פיליפו נולד ב-5 בפברואר 1438 בשיאמברי, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בצעירותו שלט פיליפו במחוז ברסה, אולם הוא נכבש על ידי ממלכת צרפת, ובעקבות כך קיבל פיליפו את התואר "ללא ארץ". בשנת 1496 מת בן אחיינו קרלו השני, דוכס סבויה ללא יורשים, ופיליפו עלה לשלטון במקומו. בנוסף נטל פיליפו לעצמו את התארים והטענות לכתר ממלכת קפריסין, על אף שהיו בנות במשפחה שהיו אמורות לרשת את התארים האלה לפניו. ב-7 בנובמבר 1497 מת פיליפו בשיאמברי, ובנו פיליברטו השני, דוכס סבויה עלה לשלטון במקומו. בשנת 1472 התחתן פיליפו עם מרגריט מבורבון, בתם של שארל הראשון, דוכס בורבון ואגנס מבורגונדי, ממנה נולדו לו 3 ילדים: לואיזה, נסיכת סבויה (1476–1531), התחתנה עם שארל, רוזן אנגולם ג'רולמו מסבויה (1478) פיליברטו השני, דוכס סבויה (1480–1504) בשנת 1485 התחתן פיליפו עם קלודין דה ברוס, בתם של ז'אן השני דה ברוס וניקול דה שאטיון, ממנה נולדו לו 6 ילדים: קרלו השלישי, דוכס סבויה (1486–1553) לואיג'י מסבויה (1488–1502) פיליפו, דוכס נמור (1490–1533) אסולונה מסבויה (1494) ג'ובאני לואיג'י מסבויה (1495) פיליברטה מסבויה (1498–1524), התחתנה עם ג'וליאנו דה מדיצ'י, דוכס נמור בנוסף היו לפיליפו 8 ילדים מפילגשיו השונות. מדיה וקבצים בנושא פיליפו השני, דוכס סבויה בוויקישיתוף
פיליברטו השני, דוכס סבויה

פיליברטו השני, דוכס סבויה (באיטלקית: Filiberto II. di Savoia; ‏10 באפריל 1480 – 10 בספטמבר 1504) היה דוכס סבויה מ-1497 ועד מותו ב-1504. פיליברטו נולד ב-10 באפריל 1480 בפון-ד'אן, לפיליפו השני, דוכס סבויה ולמרגריט מבורבון, בתם של שארל הראשון, דוכס בורבון ואגנס מבורגונדי. בשנת 1496 התחתן פיליברטו עם יולנדה לואיזה מסבויה, בתם של קרלו הראשון, דוכס סבויה וביאנקה ממונטפראט, אך בשנת 1499 היא מתה ללא שהיו להם ילדים. בשנת 1497 מת אביו פיליפו השני, דוכס סבויה, ופיליברטו עלה לשלטון במקומו. בשנת 1498 מת שארל השמיני, מלך צרפת, ובמקומו עלה לשלטון לואי השנים עשר, מלך צרפת. בשנת 1499 פלש לואי השנים עשר לאיטליה וכבש את דוכסות מילאנו, ובכך הייתה דוכסות סבויה מוקפת בשטחים צרפתיים. בשנת 1500 התחתן פיליברטו עם מרגרטה מאוסטריה, דוכסית סבויה, בתם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, אך גם ממנה לא היו לו ילדים. ב-10 בספטמבר 1504 מת פיליברטו בפון-ד'אן ללא ילדים, ואחיו למחצה קרלו השלישי, דוכס סבויה עלה לשלטון במקומו. מדיה וקבצים בנושא פיליברטו השני, דוכס סבויה בוויקישיתוף
קרלו השלישי, דוכס סבויה

קרלו השלישי, דוכס סבויה (באיטלקית: Carlo III. di Savoia; ‏10 באוקטובר 1486 – 17 באוגוסט 1553), היה דוכס סבויה משנת 1504 ועד מותו ב-1553. קרלו נולד ב-10 באוקטובר 1486 בשאזה-סור-אן, לפיליפו מסבויה ולקלודין דה ברוס, בתם של ז'אן השני דה ברוס וניקול דה שאטיון. כילד לא היה צפוי שיירש את דוכסות סבויה, מכיוון שהיו כמה יורשים לפניו. אולם בשנת 1496 מת קרלו השני, דוכס סבויה ללא יורשים, ואביו פיליפו השני, דוכס סבויה עלה לשלטון במקומו. בשנת 1497 מת אביו, ובמקומו עלה לשלטון אחיו למחצה פיליברטו השני, דוכס סבויה, אך גם הוא מת בשנת 1504 ללא יורשים, וקרלו ירש את נחלותיו. בנוסף אביו בעת עלותו לשלטון נטל לעצמו את התארים והטענות לממלכת קפריסין, וכעת ירש אותם קרלו. במהלך הסכסוך בין בית הבסבורג לממלכת צרפת, תמך קרלו בקרל החמישי, קיסר האימפריה הרומית הקדושה. בשנת 1523 תקף פרנסואה הראשון, מלך צרפת את הצבא הקיסרי בלומברדיה, אך הובס ונאלץ לסגת. שנה לאחר מכן שוב תקף פרנסואה הראשון באיטליה, תוך שצבאו זורע הרס וחורבן בדוכסות סבויה, אך שוב הובס בקרב פאביה ונלקח בשבי. במהלך המהומות שהיו בז'נבה בין הקתולים לפרוטסטנטים, סייע קרלו לקתולים, אך הובס בשנת 1534 ושוב בשנת 1535. בשנת 1536 פלש הצבא הצרפתי לתחומי הדוכסות, כחלק מהמאבק עם בית הבסבורג, וקרלו יצא לגלות לאחר כיבוש הדוכסות על ידם. ב-17 באוגוסט 1553 מת קרלו בגלות בוורצ'לי, ובנו אמנואלה פיליברטו, דוכס סבויה עלה לשלטון במקומו. ב-8 באפריל 1521 התחתן קרלו עם ביאטריש מפורטוגל, דוכסית סבויה, בתם של מנואל הראשון, מלך פורטוגל ומריה מאראגון, מלכת פורטוגל, שממנה נולדו לו 9 ילדים: אדריאנו ג'ובאני אמדאו, נסיך פיימונטה (1522–1523) לודוביקו, נסיך פיימונטה (1523–1536) אמנואלה פיליברטו, דוכס סבויה (1528–1580) קתרינה מסבויה (1529–1536) מריה מסבויה (1530–1531) איזבלה מסבויה (1532–1533) אמנואלה מסבויה (1533) אמנואלה מסבויה (1534) ג'ובאני מסבויה (1537–1538) מדיה וקבצים בנושא קרלו השלישי, דוכס סבויה בוויקישיתוף